CELEX: 32011R0826
Language: lv
Date: 2011-08-12 00:00:00
Title: Komisijas Īstenošanas regula (ES) Nr. 826/2011 ( 2011. gada 12. augusts ) par atsevišķu preču klasifikāciju kombinētajā nomenklatūrā

18.8.2011   
            
            
               LV
            
            
               Eiropas Savienības Oficiālais Vēstnesis
            
            
               L 211/7
            
         KOMISIJAS ĪSTENOŠANAS REGULA (ES) Nr. 826/2011
   (2011. gada 12. augusts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi attiecībā uz šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Šās regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šās regulas noteikumiem, šās izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 12. augustā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Tabletes dažādās krāsās un dzīvnieku formās, kuru vidējais svars ir 950 mg un kuras ir safasētas mazumtirdzniecībai. Katra tablete sastāv no (masas %):
                  
                              —
                           
                           
                              saharozes 61
                           
                        
                              —
                           
                           
                              cietes 2,4
                           
                        Papildus katra tablete satur:
                  
                              —
                           
                           
                              A vitamīnu (50 % kā retinolacetātu (375 μg) un 50 % kā beta-karotīnu (2 252 μg))
                           
                        
                              —
                           
                           
                              B1 vitamīnu 1,05 mg
                           
                        
                              —
                           
                           
                              B2 vitamīnu 1,2 mg
                           
                        
                              —
                           
                           
                              B3 vitamīnu 13,5 mg
                           
                        
                              —
                           
                           
                              B6 vitamīnu 1,05 mg
                           
                        
                              —
                           
                           
                              B9 vitamīnu 300 μg
                           
                        
                              —
                           
                           
                              B12 vitamīnu 4,5 μg
                           
                        
                              —
                           
                           
                              C vitamīnu 60 mg
                           
                        
                              —
                           
                           
                              D vitamīnu 10 μg
                           
                        
                              —
                           
                           
                              E vitamīnu 10 mg
                           
                        Turklāt tabletes satur arī šādas vielas: stearīnskābi, maleīnskābi, magnija stearātu, nātrija bisulfītu, glutēnu, kokvilnas sēklu eļļu, silīcija dioksīdu, citronskābi, želantīnu, kalcija karbonātu, monoglicerīdus un diglicerīdus, dabīgas un mākslīgas smaržvielas un pārtikas krāsvielas.
                  Ieteicamā dienas deva, kas norādīta uz etiķetes, ir viena tablete dienā.
                  Saskaņā ar etiķeti izstrādājums paredzēts lietošanai cilvēku uzturā.
               
               
                  2106 90 98
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, 29. nodaļas 1. piezīmi, 30. nodaļas 1. papildu piezīmi un KN koda 2106, 2106 90 un 2106 90 98 formulējumu.
                  Tā sastāva dēļ izstrādājumam nav pozīcijas 1704 cukura konditorejas izstrādājumiem raksturīgo īpašību (sk. arī Harmonizētās sistēmas 17. nodaļas vispārīgo skaidrojumu (b) punktu.
                  Tā kā izstrādājums satur vielas, kuras nav minētas 29. nodaļas 1. piezīmes a), b), c), f) vai g) punktā, to šajā nodaļā klasificēt nevar.
                  Izstrādājums neatbilst 30. nodaļas 1. papildu piezīmes prasībām, jo nav sniegtas norādes par tā izmantošanu konkrētu slimību gadījumā, vieglu saslimšanu vai to simptomu gadījumā, tādēļ to nevar klasificēt pozīcijā 3004.
                  Ņemot vērā izstrādājuma īpašības, tas klasificējams pozīcijā 2106 kā pārtikas izstrādājums.